Sevilla

Sevilla ye una ciudat espanyola situata a lo sud-ueste d'a Peninsula Iberica, capital d'Andalucía, d'a provincia de Sevilla y d'a comarca de l'Aria metropolitana de Sevilla. Sevilla ye a cuatrena ciudat d'Espanya y cuatrena aria metropolitana por numero d'habitants con una población de 684.025 habitants en 2024 y 1.594.081 en a ciudat y l'aria metropolitana respectivament. Toponimia O toponimo Sevilla deriva d'o latín HISPALIS, pero adaptau por l'arabe hispano como Isbiliya, toponimo que muestra o fenomeno d'imala por o que cambia o fonema /a/ ta /i/. Cheografía A ciudat de Sevilla se troba situata a o canto d'o río Guadalquivir, a 7 metros d'altaria sobre o livel d'a mar. Historia La historia de Sevilla conoixida, seguntes rechistros arqueolochicos y rechistros documentals, prencipia en la Edat Antiga con l'establimento en l'actual centro de Sevilla d'un primer nuclio de población con comerciants fenicios, con o nombre de Spal. Este territorio se suposa que formó parte d'a civilización Tartessica. Posteriorment, la rechión estió invadida per los cartagineses y mas tarde, en l'anyos 206 a. de C. los romanos conquirioron la zona que y mientres la suya ocupación yera conoixida como Híspalis. En 844 una expedición vikinga puya lo río Guadalquivir y espulla la ciudat. Demografía Administración Alcaldes Molimentos Seu de Santa María d'a Seu de Sevilla. Alcázar de Sevilla. Casa de Pilatos. Torre de l'Oro. Esporte L'actividat esportiva en Sevilla ye regulada per l'Instituto Municipal d'Esportes (IMD), lo cual ofreix una amplia gama d'actividaz fisicas en os diversos centros esportivos d'a ciudat, como chimnasia, aerobic, musculación, artes marcials y tenis, entre atras. Antiparte tambien ofreix aduyas y programas especificos para las necesidaz d'esportistas de diferent livel y edat, como los Chuegos Escolars Municipals, la d'alto livel como lo Programa d'Alta competición u Esportistas con Talento y competicions con prestigio internacional como a Zurich Maratón de Sevilla. Instalacions esportivas La ciudat conta con una extensa ret de centros esportivos dependients de l'Instituto Municipal d'Esportes (IMD), chestionaus muitos d'éls per interpresas privadas en rechimen de concesión administrativa, que tambien conta con instalacions esportivas en o Río Guadalquivir ta fer esportes de navegación u acuaticos. Atras instalacions esportivas destacadas como o Estadio Sánchez Pizjuán o el Benito Villamarín son privadas y chestionadas por os suyos propietarios. Candidaturas olimpicas fallidas Dimpués d'as Olimpiadas de Barcelona de 1992 y la Expo'92 s'amilloran as infrastructuras que s'heba levau a cabo en a ciudat, y se veyió capacitada pa presentar candidatura a los Chuegos Olimpicos de 2004. En marzo de 1997 la candidatura sevillana en a reunión en Lausana d'o COI pa fer a selección definitiva d'as seus, no aconsiguió pasar lo primer corte de conchunta con atras candidaturas como la de San Juan de Puerto Rico, Estambul, Sant Petersburgo y Lille. Los Chuegos Olimpicos de verano de 2004 finalment tenioron puesto en Atenas. Tamién presentó candidatura a los Chuegos Olimpicos de 2008 encara tampoco aconsiguió pasar d'o primer corte. Aprofitando lo treballo realizau con as candidaturas anteriors intentaría, pues, presentar-se a los de 2012 encara que Madrid alavez dentró a puixar per la convocatoria, y a lo nomás poder presentar-s'una ciudat per país debant d'u COI, Madrid estió triada como siede espanyola per lo Comité Olimpico Espanyol. Museus Museu d'Artes Polidas de Sevilla. Localidaz achirmanatas Barcelona (Espanya). Buenos Aires (Archentina). Columbus (Ohio, Estaus Unius). Guadalajara (Jalisco, Mexico). La Habana (Cuba). Kansas City (Missouri, Estaus Unius). Rabat (Marruecos). Vinclos externos (es) Pachina web oficial municipal de Sevilla. Referencias